Uzaki-chan wa Asobitai!

Ang Uzaki-chan wa Asobitai!, kilala rin sa Ingles nitong pamagat na Uzaki-chan Wants to Hang Out!, ay isang serye ng manga mula sa bansang Hapón na isinulat at iginuhit ni Take. Patuloy itong baha-bahaging inilalathala sa pook-sapot na Dra Dra Sharp ng Niconico Seiga simula pa noong Disyembre 2017. Nakagawa na ang tagapaglathala nitong Fujimi Shobo ng limang tankōbon hanggang Hulyo 2020.

Lisensiyado ang Seven Seas Entertainment para ilathala ito sa Hilagang Amerika. Ginawan rin ito ng isang anime ng estudyong ENGI na ipinalabas sa bansang Hapón simula noong 10 Hulyo 2020.

Kuwento 
Tuwang-tuwa ang kolehiyanang si Hana Uzaki nang nalaman niyang nasa parehong kolehiyo ang senpai niya noong haiskul, si Shinichi Sakurai. Gayunman, agad niya ring napagtanto matapos niyang manmanan ito na naging mapag-isa pala ang senpai niya. Kaya naman, nagpasiya siyang pipilitin niyang gumala ang kanyang senpai na kasama siya dahil sa paniniwalang introvert siya o nakakatakot lang lapitan dahil sa hitsura kaya nilalayuan. Sinimulan niyang kulit-kulitin at iniirita si Shinichi para maranasan niya ang isang buhay na masaya. Magagawa kayang maipakita ni Shinichi kay Uzaki na mas nais niyang gawin ang mga bagay nang mag-isa, o mabibighani kaya siya sa kakulitan nito?

Tauhan 

Isang kolehiyanang nasa ikalawang taon. Magkaparehas sila ni Shinichi ng pinapasukang kolehiyo. Madalas siyang mapagkamalang nasa elementary pa siya dahil sa kaiksian niya kahit malantik ang kanyang pangangatawan. Masayahin at palagala, naiinis siya na sinayang lang ni Shinichi ang unang taon nito sa kolehiyo nang mapag-isa. Kaya naman, bilang paraan para mabago ang pamumuhay nito, sumasama siya sa bawat pinupuntahan ni Shinichi, na iritang-irita naman sa kanya. Dahil rin rito, pumasok siya bilang isang part-time na empleyado ng isang kapihang pinapasukan rin ni Shinichi. Sa paglipas ng panahon, nagsimulang magkagusto siya sa kanya, ngunit wala siyang kaalam-alam patungkol rito.

Isang kolehiyanong nasa ikatlong taon, at senpai ni Hana. Una silang nagkakilala noong pareho silang naging miyembro ng club ng haiskul nila sa paglangoy. Kalimitan natatakot ang iba sa kanya dahil sa itsura niya. Madalas siyang naiirita sa kakulitan ni Hana, lalo na kung naapektuhan na siya, pero hinahayaan niya na lang ito para manatiling masaya ang buhay-kolehiyo nito. Nagtatrabaho siya nang part-time sa isang kapihang malapit sa kolehiyo niya, kung saan siyang populár sa mga kostumer nito dahil sa mala-atletang pangangatawan niya at etika sa pagtatrabaho

Kolehiyanang nasa ikaapat na taon na nag-aaral rin sa kaparehong kolehiyo nina Hana at Shinichi. Nagtatrabaho rin siya sa kapihan ng tatay niya. Tulad ng tatay niya, pinapanood niya ang aabutin ng relasyon ng dalawa. May fetish siya sa mga masel ni Shinichi simula pa nung una itong nagtrabaho sa kanila.

Kaibigan ni Shinichi na nag-aaral din sa kaparehong kolehiyo. Magaling sa mga isports at populár sa mga babae. Nung nalaman niyang madalas magkasama sina Shinichi at Hana, sinamahan niya si Ami sa tangkang isulong ang relasyon ng dalawa.

Ang may-ari ng kapihan na pinagtatrabahuan nina Shinichi at Hana. Ang pangalan niya ay Akihiko Asai. Tatay rin siya ni Ami. Pinapanood niya sina Shinichi at Hana kung makakaabante ba ang dalawa sa kanilang relasyon.

Ang nanay ni Hana. Natatakot siya sa titig ni Shinichi simula pa noong una itong pumunta sa bahay nila. Madalas rin niyang mapagkamalang may gusto si Shinichi sa kanya simula rin sa araw na iyon, hindi alam na gusto lang ni Shinichi na mahawakan ang mga pusa nila.

Midya

Manga 
Ang Uzaki-chan wa Asobitai! ay isinulat at iginuhit ni Take (丈). Baha-bahaging itong nilabas sa pook-sapot na Dra Dra Sharp ng Nico Nico Seiga simula noong 1 Disyembre 2017. Nakagawa na ito ng mga tankōbon - ang una ay inilimbag noong 9 Hulyo 2018 at ang pinakabago, ang ikalima nito, naman noong 9 Hulyo 2020. Lisensiyado ang Seven Seas Entertainment para ilathala ito sa wikang Ingles sa Hilagang Amerika. Nilabas ang unang tomo nito sa wikang Ingles noong 17 Setyembre 2019., habang ililimbag ang ikalimang tomo nito naman sa darating na 11 Mayo 2021.

Anime 
Inanunsyo ng Kadokawa ang pagsasa-anime ng manga noong 3 Pebrero 2020. Prinodyus ito ng istudyong ENGI. Dinirek ni Kazuya Miura ang naturang serye, habang si Takashi Aoshima ang namahala komposisyon nito. Si Manabu Kurihara ang nagdisenyo sa mga karakter, at si Satoshi Igarashi naman ang gumawa ng musika ng anime. Inere ito mula 10 Hulyo hanggang 25 Setyembre 2020 sa AT-X at iba pang mga tsanel. Kinanta ni Kano, isang virtual YouTuber, at ang nagboses kay Uzaki, si Naomi Oozora, ang pambungad na tema nito, "Nadamesukashi Negoshiēshon" (なだめスかし Negotiation, Filipino: Nakakapawing Negosasyon), habang kinanta naman ni YuNi, isa ring virtual YouTuber, ang pangwakas na tema nitong "Kokoro Nokku" (ココロノック, ). Nagkaroon ito ng labindalawang (12) episode. Noong 3 Hulyo 2020, inanunsyo ng Funimation sa FunimationCon na nakuha na nila ang lisensiya para ipalabas ito sa kanilang websayt sa Hilagang Amerika at sa Reyno Unido, at sa AnimeLab naman para sa Awstralya at Bagong Selanda. Noon namang 10 Setyembre 2020, inanunsyo rin nila na magkakaroon ito ng isang dub sa Ingles, na nagsimulang pinalabas kinabukasan.

Noong 25 Setyembre 2020, inanunsyo pagkaraang pinalabas ang huling episode nito na naka-greenlit na ang serye para sa ikalawang season nito.

Talaan ng episode

Uzaki-chan wa Tottori de Asobitai!
Noong Hulyo 2020, inilunsad ng Prepektura ng Tottori ang Nais Gumala ni Uzaki sa Tottori!  (宇崎ちゃんは鳥取で遊びたい！, Hepburn: Uzaki-chan wa Tottori de Asobitai!). Inilabas ang mga collaboration visuals para sa mga sikat na pasyalan ng prepektura. Pinangunguhan ito ng Komisyon sa Palabas ng Prepektura ng Tottori.

Itinampok ng ikasampung episode ng anime ang naturang prepektura.

Pagtanggap 
Pumang-sampu ang manga sa kategoryang "Web Manga" ng gawad-parangal na Tsugi ni Kuru Manga () ng Niconico noong 2018.

Kontrobersiya

Blood donation ng Krus na Pula 
Noong 2019, nakipagtulungan ang Krus na Pula sa Uzaki-chan para sa isang ginanap na kampanya ng pamimigay ng dugo noong 2019, ngunit nakatanggap ito ng samu't saring batikos, matapos punahin itong pinuna ng isang Amerikano sa Twitter. Ang naturang paskil ay nagpapakita sa titular na karakter na nasa posisyong nakakabastos o hindi kaaya-aya.

Kabilang sa mga bumatikos si Keiko Ota, isang kilalang abogado at pemenista, na nagreklamo sa Krus na Pula ng bansang Hapón. Pinuna niya ang pagkapokus ng larawan sa dibdib ni Uzaki, na inihalintulad niya sa "pambabastos sa pinagtatrabahuhan" (環境型セクハラ kankyougata sekuhara) sa pampublikong lugar. Pinabulaan ito ng isang abogado - hindi raw ito isang pambabastos sa ilalim ng batas, at pasok ito sa kalayaan sa pagpahayag.

Nilinaw ito ng mga nag-organisa na isa itong "hindi pagkakaunawaan." Idinaos ang naturang pamimigay ng dugo sa ika-97 Comiket, at ang karamihan sa mga idinaos na kampanya sa rehiyon ng Kanto ay kasama sa Comiket.

Ayon sa inilabas na opisyal na pahayag ng organisasyon, isa lamang itong "novelty gift" hindi nila ito kinokonsiderang "pambabastos."

Noong Enero 2020, kahit na matindi ang pagbatikos, nakipagtulungan muli ang Krus na Pula matapos makita ang malaking pagbaba sa dami ng mga nagbibigay ng dugo. Dahil sa kasikatang nagawa ng unang kampanya, lumawak pa lalo ang saklaw na rehiyon ng kampanya.

Kontrobersiya sa Kanluraning Twitter 
Pagkatapos magsahimpapawid ang anime nito, marami ang pumuna sa "maling" proporsyon ng katawan ni Uzaki. Partikular na pinuna ng mga ito ang laki ng dibdib ng naturang tauhan, at isa raw itong uri ng pagse-sexualize sa mga babae at pedopilya. Dahil dito, marami ang nag-post ng kanilang mga tangkang "ayusin" ang pagguhit ng tauhan.

Gayumpaman, marami rin ang nagtanggol sa pagguhit ng tauhan, at sinabi na isa daw itong "pag-atake" ng Kanluraning kalinangan sa kalinangan ng bansang Hapon.

Talababa

Mga sanggunian

Kawing panlabas 

  
  
 

Manga ng 2017
Anime ng 2020
Anime na base sa manga
Web komiks na Hapon
ENGI
Funimation
Shōnen manga
Seven Seas Entertainment
Web komiks na inilimbag